ഭീകരതയെ ന്യായീകരിക്കരുത് പാക്കിസ്ഥാന് പരോക്ഷ വിമര്ശനവുമായി യുഎന്നില് ഇന്ത്യ അഫ്ഗാനിസ്താനിലെ സംഭവങ്ങള് ആശങ്ക സൃഷ്ടിക്കുന്നതെന്ന് രക്ഷാസമിതിയില് മന്ത്രി ജയ്ശങ്കര് ന്യൂഡല്ഹി: അഫ്ഗാനിസ്താനിലെ സംഘര്ഷങ്ങള് ആഗോളതലത്തില് ആശങ്കയുണ്ടാക്കുന്നതാണെന്ന് വിദേശകാര്യ മന്ത്രി എസ് ജയ്ശങ്കര്. ഭീകരര്ക്ക് താവളമൊരുക്കുന്ന രാജ്യങ്ങള്ക്കെതിരേ നടപടി വേണമെന്നും ജയ്ശങ്കര് ആവശ്യപ്പെട്ടു. ഭീകരതയോട് ലോകം ഒട്ടും വിട്ടുവീഴ്ച ചെയ്യരുതെന്ന് ജയ്ശങ്കര് ആവശ്യപ്പെട്ടു. ഭീകരവിരുദ്ധ നീക്കങ്ങളെ തകിടം മറിക്കുന്ന ചില രാജ്യങ്ങളുണ്ടെന്ന് പാക്കിസ്ഥാനെ പരോക്ഷമായി വിമര്ശിച്ച് അദ്ദേഹം കുറ്റപ്പെടുത്തി. ആഗോള സമാധാനത്തിനും സുരക്ഷയ്ക്കുമുള്ള ഭീഷണി എന്ന വിഷയത്തില് യുഎന് രക്ഷാ സമിതി സംഘടിപ്പിച്ച ചര്ച്ചയില് അധ്യക്ഷത വഹിച്ച് സംസാരിക്കുകയായിരുന്നു അദ്ദേഹം. ഭീകരവാദത്തിന്റെ കാര്യത്തില് ഇരട്ടത്താപ്പ് പാടില്ലെന്നും ഐഎസ് ഇന്ത്യയുടെ അയല്പക്കത്ത് വരെ എത്തിയെന്നും രക്ഷാ സമിതിയില് വിദേശകാര്യമന്ത്രി എസ് ജയശങ്കര് ആശങ്കയറിയിച്ചു. താലിബാല് ഭരണം പിടിച്ചെടുത്ത അഫ്ഗാനിസ്ഥാനിലെ സ്ഥിതിയില് കടുത്ത ആശങ്ക അറിയിച്ച ഇന്ത്യ, ജെയിഷെ ഇ മുഹമ്മദും ലഷ്ക്കര് ഇ ത്വയിബയും അഫ്ഗാനിസ്ഥാനിലും സജീവമാണെന്നും രക്ഷാസമിതിയെ അറിയിച്ചു. ഭീകരവാദത്തെ ന്യായീകരിക്കരുത്. കൊവിഡ് പോലെ എല്ലാവരെയും ബാധിക്കുന്നതാണ് ഭീകരവാദം. എന്നാല് ചില രാജ്യങ്ങളുടെ നിലപാട് അതിനെ പ്രോത്സാഹിപ്പിക്കുന്നതാണെന്നും ഇന്ത്യ കുറ്റപ്പെടുത്തി. പാകിസ്ഥാനെ കടന്നാക്രമിച്ച വിദേശകാര്യമന്ത്രി, ഭീകരര്ക്ക് ചിലര് സുരക്ഷിത താവളം ഒരുക്കുന്നുണ്ടെന്നും വിമര്ശിച്ചു. ഭീകരതയെ മതവുമായി ബന്ധപ്പെടുത്തരുതെന്നാണ് ഇന്ത്യയുടെ നിലപാട്. െഎഎസിന്റെ സാമ്ബത്തിക സ്രോതസ് ബലപ്പെട്ടു. ബിറ്റ്കോയിനായും ഇപ്പോള് ഭീകരപ്രവര്ത്തനങ്ങള്ക്ക് പണം നല്കുന്നു. യുവാക്കളെ ഒാണ്ലൈന് വഴി ഭീകരസംഘടനകള് സ്വാധീനിക്കുന്നത് വലിയ ആശങ്കയാണെന്നും വിദേശകാര്യമന്ത്രി പറഞ്ഞു. ഐഎസ് ഭീകരര് അവരുടെ ശൃംഖല വ്യാപിക്കുകയാണ്. ലോകം മുഴുവന് സുരക്ഷിതമാകാതെ നമ്മളാരും സുരക്ഷിതരാകില്ലെന്നും അദ്ദേഹം പറഞ്ഞു. എല്ലാ തരത്തിലുള്ള ഭീകരതെയും നേരിടാന് ലോകരാഷ്ട്രങ്ങള് തയ്യറാകണമെന്നും ജയ്ശങ്കര് ആവശ്യപ്പെട്ടു. അതേസമയം ചര്ച്ചയില് സംസാരിച്ച മറ്റുരാജ്യങ്ങള് താലിബാനെ പേരെടുത്ത് കുറ്റപ്പെടുത്തിയപ്പോള് ജയ്ശങ്കര് അതിന് തയ്യാറായില്ല.